རྒྱལ་ཡོངས་དམངས་ཆེན་སྐབས་བཅུ་གཉིས་པའི་གྲོས་ཚོགས་ཐེངས་དང་པོའི་ཚུན་གྱི་ལོ་ལྔ་ནི་རང་རྒྱལ་གྱི་འཕེལ་རྒྱས་བརྒྱུད་རིམ་ཁྲོད་དུ་ཧ་ཅང་སྤྱིར་བཏང་མ་ཡིན་པའི་ལོ་ལྔ་ཡིན།ལིས་ཁི་ཆང་གིས་ཕྱོགས་དགུ་ནས་འདས་པའི་ལོ་ལྔའི་བྱ་བར་ཁྱོན་ཡོངས་ནས་ཕྱིར་དྲན་བྱས།བརྟན་འཇགས་ཁྲོད་ནས་འཕེལ་རྒྱས་བརྩོན་ལེན་བྱེད་པའི་བྱ་བའི་སྤྱིའི་འཆར་གཞི་རྒྱུན་འཁྱོངས་བྱས་པ་དང་ཆེ་ཕྱོགས་ནས་ཚོད་འཛིན་དང་སྙོམས་སྒྲིག་བྱེད་པ་གསར་སྐྲུན་དང་འཐུས་ཚང་དུ་བཏང་ནས།དཔལ་འབྱོར་འཁོར་སྐྱོད་དེ་ལུགས་མཐུན་གྱི་ཁྱབ་ཁོངས་སུ་སྲུང་འཛིན་བྱས་པ་དང་བརྟན་འཇགས་ཁྲོད་ནས་བཟང་ཕྱོགས་སུ་འཕེལ་རྒྱས་སུ་འགྲོ་བ་མངོན་འགྱུར་བྱས།འདོན་སྤྲོད་ཕྱོགས་ཀྱི་སྒྲིག་གཞི་རང་བཞིན་གྱི་བཅོས་སྒྱུར་གཙོ་གནད་དུ་འཛིན་པ་རྒྱུན་འཁྱོངས་བྱས་པ་དང་།སྒུལ་ནུས་གསར་བ་གསོ་སྐྱོང་དང་འཕེལ་རྒྱས་སུ་བཏང་ནས་དཔལ་འབྱོར་སྒྲིག་གཞི་མྱུར་དུ་ལེགས་སྒྱུར་དང་རིམ་འཕར་བྱས།འཕེལ་རྒྱས་གསར་སྐྲུན་དང་སྣེ་ཁྲིད་བྱེད་པ་རྒྱུན་འཁྱོངས་བྱས་པ་དང་།སྤྱི་ཚོགས་ཀྱི་གསར་སྐྲུན་ནུས་པ་ཇེ་ཆེར་བཏང་ནས་ཁྱོན་ཡོངས་ཀྱི་གསར་སྐྲུན་ནུས་པ་ཇེ་ཆེར་བཏང་བ་དང་ཕན་འབྲས་ཇེ་མཐོར་བཏང་།ཁྱོན་ཡོངས་ནས་བཅོས་སྒྱུར་ཟབ་སྤེལ་བྱེད་པ་རྒྱུན་འཁྱོངས་བྱས་པ་དང་།སྒྲིག་སྲོལ་རྐྱེན་སྲོལ་གྱི་མི་འདང་ས་བསལ་ཏེ་འཕེལ་རྒྱས་ཀྱི་སྒུལ་ཤུགས་སྔར་ལས་ཇེ་ཆེར་བཏང་།ཕྱི་ཕྱོགས་སྒོ་འབྱེད་ཀྱི་གཞི་རྩའི་རྒྱལ་ཇུས་རྒྱུན་འཁྱོངས་བྱས་པ་དང་།མཉམ་ལས་མཉམ་རྒྱལ་མངོན་འགྱུར་བྱས་ནས་སྒོ་འབྱེད་རང་བཞིན་གྱི་དཔལ་འབྱོར་ཆུ་ཚད་མངོན་གསལ་སྒོས་ཇེ་མཐོར་བཏང་།ཁུལ་ཁོངས་མཐུན་སྦྱོར་འཕེལ་རྒྱས་དང་རྣམ་པ་གསར་བའི་མཁར་གྲོང་འཐབ་ཇུས་ལག་བསྟར་བྱེད་པ་རྒྱུན་འཁྱོངས་བྱས་པ་དང་།དོ་སྙོམ་འཕེལ་རྒྱས་ལ་སྐུལ་འདེད་བཏང་ནས་འཕར་སྣོན་བྱེད་ས་གསར་བ་མྱུར་དུ་འཕེལ་རྒྱས་སུ་བཏང་།མི་དམངས་དཀྱིལ་སྙིང་ཡིན་པའི་འཕེལ་རྒྱས་བསམ་ཕྱོགས་རྒྱུན་འཁྱོངས་བྱས་པ་དང་དམངས་ཚིས་འགན་སྲུང་དང་ལེགས་བཅོས་བྱས་ནས།མི་དམངས་མང་ཚོགས་ཀྱི་ཐོབ་ཚོར་སྔར་ལས་ཇེ་དྲག་ཏུ་བཏང་།མི་དམངས་རང་བྱུང་འཆམ་མཐུན་དང་འཕེལ་རྒྱས་སུ་འགྲོ་བ་རྒྱུན་འཁྱོངས་བྱས་པ་དང་།ཁོར་ཡུག་བཙོག་བཟོ་བཅོས་སྐྱོང་བྱས་ནས་སྐྱེ་ཁམས་དཔལ་ཡོན་འཛུགས་སྐྲུན་ཐད་ནས་གྲུབ་འབྲས་མངོན་གསལ་བླངས།ཁྲིམས་ལྟར་ཁྱོན་ཡོངས་ནས་སྲིད་གཞུང་འགན་ནུས་ལག་བསྟར་བྱས་པ་དང་།སྤྱི་ཚོགས་བཅོས་སྐྱོང་ལ་ཤུགས་སྣོན་དང་གསར་སྐྲུན་བྱས་ནས་སྤྱི་ཚོགས་འཆམ་མཐུན་བརྟན་འཇགས་ཡོང་བ་སྲུང་འཛིན་བྱས་ཟེར།